C 342/252
SK
Úradný vestník Európskej únie
6.9.2022
Štvrtok 17. februára 2022 (25)
Informácie o totožnosti zakladateľov a členov neziskových organizácií, ktorí sú fyzickými osobami, môžu predstavovať citlivé informácie.
Členské štáty by preto mali zabezpečiť, aby požiadavkami vedúcimi k spracovaniu takýchto osobných údajov nebolo dotknuté nariadenie Európskeho parlamentu a Rady (EÚ) 2016/679 (3) (všeobecné nariadenie o ochrane údajov), a najmä jeho článok 9.
(26)
Každá osoba by mala mať možnosť slobodne sa rozhodnúť, či sa stane alebo či zostane členom neziskovej organizácie, a organizácie by mali mať možnosť slobodne si určiť pravidlá členstva, a to v súlade so zásadou nediskriminácie.
Členstvo v neziskovej organizácii by nemalo byť dôvodom na uplatňovanie sankcií alebo reštriktívnych opatrení, pokiaľ to nie je dôsledkom presadzovania trestnoprávnych predpisov.
(27)
Pravidlá týkajúce sa neziskových organizácií by mali byť v súlade so zásadou nediskriminácie.
To zahŕňa povinnosť členských štátov zabezpečiť, aby žiadna osoba alebo skupina osôb, ktorá chce založiť združenie, nebola neoprávnene zvýhodnená alebo znevýhodnená vo vzťahu k inej osobe alebo skupine osôb.
(28)
Pravidlá týkajúce sa neziskových organizácií by mali vykonávať regulačné orgány, ktoré konajú nestranne, nezávisle a včas v súlade s právom na dobrú správu vecí verejných.
Rozhodnutia a akty, ktoré majú vplyv na výkon práv a povinností neziskovými organizáciami, by mali podliehať nezávislému preskúmaniu, a to aj súdom či tribunálom.
(29)
Na zabezpečenie priaznivého prostredia pre činnosť neziskových organizácií v celej Únii a na zvýšenie transparentnosti a dôvery v toto odvetvie je potrebné zjednodušiť a uvoľniť byrokraciu a regulačné požiadavky, rešpektovať samosprávnu povahu neziskových organizácií, zabezpečiť, aby tieto požiadavky nepredstavovali neprimeranú záťaž, zjednodušiť pravidlá týkajúce sa zakladania, registrácie a zrušenia registrácie a modernizovať súvisiace postupy a systémy.
Na tento účel by sa v tejto smernici mali stanoviť všeobecné povinnosti, pokiaľ ide o zjednodušenie administratívnych pravidiel, ako aj osobitné povinnosti, pokiaľ ide o určité aspekty regulačného rámca.
(30)
Neziskové organizácie, ktoré prispievajú k verejnoprospešným cieľom, zohrávajú mimoriadne dôležitú úlohu, a preto by sa im malo poskytnúť priaznivé zaobchádzanie vo všetkých členských štátoch za jednotných podmienok.
(31)
V súlade so zásadou nevyhnutnosti a proporcionality obmedzení práva na združovanie by zákaz a zrušenie neziskových organizácií mali byť vždy krajným riešením a nikdy by nemali byť dôsledkom menej závažných porušení, ktoré možno napraviť.
(32)
Mal by sa stanoviť súbor pravidiel týkajúcich sa rovnakého zaobchádzania, cezhraničných premien a zlúčení týkajúcich sa neziskových organizácií s cieľom uľahčiť mobilitu neziskových organizácií v celej Únii.
(33)
Sloboda združovania je základným právom a hoci právne predpisy členských štátov nemusia uznávať združenia, ktoré nie sú formálne založené, nemalo by to mať vplyv na právo takýchto združení existovať a pôsobiť na ich území.
(34)
Neziskové organizácie požívajú právo existovať a byť aktívne v súlade s Európskym dohovorom o ľudských právach a chartou, a to aj vtedy, keď orgány členského štátu, v ktorom sú usadené, svojvoľne zamietli ich registráciu.
(35)
Neziskové organizácie by mali mať slobodu vyhľadávať, prijímať a využívať finančné, materiálne a ľudské zdroje, či už domáce, zahraničné, alebo medzinárodné, na vykonávanie svojich aktivít.
Neziskové organizácie v celej Únii hlásia čoraz ťažší prístup k zdrojom vrátane verejných finančných prostriedkov a v čoraz väčšom počte členských štátov vznikajú obavy, pokiaľ ide o proporcionalitu prísnych pravidiel, ktoré sa prijímajú v súvislosti s prístupom neziskových organizácií k zahraničnému financovaniu.
Okrem toho dobročinné organizácie v niektorých prípadoch uviedli ťažkosti pri poskytovaní darov alebo grantov.
Je preto potrebné stanoviť zásady a normy pre financovanie
(3)
Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v.
EÚ L 119, 4.5.2016, s. 1).